বাংলাদেশ সরকারের সহযোগিতায় সরকারি সংস্থা বাংলাদেশ পরিসংখ্যান ব্যুরোর জাতীয় পর্যায়ের অপর একটা জরিপে উঠে এসেছে আরও ভয়ঙ্কর সব তথ্য। ওই প্রতিবেদনে বলা হয়, নারী নিজ ঘরেই অনেক বেশি অনিরাপদ। ঘরের ভেতরে স্বামী এবং অন্যান্য আপনজনদের কাছেই নারী অনেক বেশি নির্যাতনের ঝুঁকির মধ্যে থাকে এবং নির্যাতনের শিকারও হয়। জরিপে ৭ শতাংশ নারী জানিয়েছে, নির্যাতনের কারণে তারা আত্মহত্যার চেষ্টা চালিয়েছেন।